CELEX: 62011CA0371
Language: el
Date: 2012-10-18 00:00:00
Title: Υπόθεση C-371/11: Απόφαση του Δικαστηρίου (έβδομο τμήμα) της 18ης Οκτωβρίου 2012 [αίτηση του hof van beroep te Gent (Βέλγιο) για την έκδοση προδικαστικής αποφάσεως] — Punch Graphix Prepress Belgium NV κατά Belgische Staat (Αίτηση εκδόσεως προδικαστικής αποφάσεως — Παραδεκτό — Παραπομπή στο δίκαιο της Ένωσης γενομένη από το εσωτερικό δίκαιο — Οδηγία 90/435/ΕΟΚ — Οδηγία 90/434/ΕΟΚ — Αποτροπή της οικονομικής διπλής φορολογίας — Εξαίρεση — Εκκαθάριση θυγατρικής εταιρίας στο πλαίσιο συγχωνεύσεως — Διανομή των κερδών — Έννοια της «εκκαθαρίσεως» )

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/10
            
         Απόφαση του Δικαστηρίου (έβδομο τμήμα) της 18ης Οκτωβρίου 2012 [αίτηση του hof van beroep te Gent (Βέλγιο) για την έκδοση προδικαστικής αποφάσεως] — Punch Graphix Prepress Belgium NV κατά Belgische Staat
   (Υπόθεση C-371/11) (1)
   
   (Αίτηση εκδόσεως προδικαστικής αποφάσεως - Παραδεκτό - Παραπομπή στο δίκαιο της Ένωσης γενομένη από το εσωτερικό δίκαιο - Οδηγία 90/435/ΕΟΚ - Οδηγία 90/434/ΕΟΚ - Αποτροπή της οικονομικής διπλής φορολογίας - Εξαίρεση - Εκκαθάριση θυγατρικής εταιρίας στο πλαίσιο συγχωνεύσεως - Διανομή των κερδών - Έννοια της «εκκαθαρίσεως»)
   2012/C 379/16
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Gent
   
      Διάδικοι στην υπόθεση της κύριας δίκης
   
   Punch Graphix Prepress Belgium NV
   
      κατά
   
   Belgische Staat
   
      Αντικείμενο
   
   Αίτηση εκδόσεως προδικαστικής αποφάσεως — Hof van Beroep te Gent — Ερμηνεία του άρθρου 4, παράγραφος 1, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών (ΕΕ L 225, σ. 6) — Αποφυγή της οικονομικής διπλής φορολογίας — Εξαίρεση για τα κέρδη που διανέμονται σε περίπτωση εκκαθαρίσεως μιας θυγατρικής — Έννοια της εκκαθαρίσεως — Συγχώνευση διά απορροφήσεως συνεπαγόμενη τη χωρίς εκκαθάριση λύση των απορροφωμένων θυγατρικών εταιριών — Δυνατότητα των εθνικών φορολογικών αρχών να θεωρούν μια τέτοια πράξη ως συνεπαγόμενη εκκαθάριση, βάσει εθνικής φορολογικής ρυθμίσεως που μεταχειρίζεται την πράξη αυτή κατά πανομοιότυπο τρόπο με μια συγχώνευση η οποία πραγματικά συνεπάγεται εκκαθάριση
   
      Διατακτικό
   
   Ο όρος «εκκαθάριση» που περιέχεται στο άρθρο 4, παράγραφος 1, της οδηγίας 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών, όπως τροποποιήθηκε με την οδηγία 2006/98/ΕΚ του Συμβουλίου, της 20ής Νοεμβρίου 2006, πρέπει να ερμηνευθεί υπό την έννοια ότι η λύση μιας εταιρίας στο πλαίσιο συγχωνεύσεως με απορρόφηση δεν δύναται να θεωρηθεί ως τέτοια εκκαθάριση.
   
      (1)  ΕΕ C 282 της 24.9.2011.